Ռիչարդ Իմբերնոն

**Ռիչարդ Իմբերնոն Ռիոս** (, ), անդորրացի ֆուտբոլիստ, կիսապաշտպան: 2013-2018 թվականներին եղել է «Սանտա Կոլոմա» ակումբի մարզիչ:

Հանդես է եկել Անդորրայի մի շարք ակումբներում և Անդորրայի ազգային հավաքականում։

## Կենսագրություն
### Ակումբային կարիերա
1997/98 մրցաշրջանում Իմբերնոնը հանդես է եկել Անդորրա լա Վելլայի «Անդորրայի» կազմում, որը հանդես է եկել Իսպանիայի ցածր դիվիզիոններում: 1998 թվականի ամռանը տեղափոխվել է Անդորրայի «Պրինսիպատ» ակումբ։ 1998 թվականի հուլիսին ՈՒԵՖԱ-ի գավաթի որակավորման առաջին փուլում երկու խաղ է անցկացրել հունգարական «Ֆերենցվարոշի» դեմ։ Արդյունքում «Պրինսիպատը» չի անցել հաջորդ փուլ՝ զիջելով 1:14 հաշվով: 1998/99 մրցաշրջանում «Պրինսիպատը» ոսկե դուբլ է ձևակերպել՝ հաղթելով Անդորրայի առաջնությունում և գավաթում: 1999 թվականի օգոստոսին մասնակցել է նորվեգական «Վիկինգի» դեմ ՈւԵՖԱ-ի գավաթի նախնական փուլի երկու խաղի։ Անդորրացիները պարտվել են 0:18 հաշվով և լքել են մրցաշարը:

2000 թվականի օգոստոսին խաղացել է «Կոնստելլասիո Էսպորտիվայում» ՈՒԵՖԱ-ի գավաթի նախնական փուլում իսպանական «Ռայո Վալեկանոյի» դեմ։ Անցկացրել է 2 խաղ, իսկ անդորրացիները պարտվել են 0:16 հաշվով: 2004 թվականին տեղափոխվել է «Սան Ժուլիա»։ 2004 թվականի հունիսին Ինտերտոտոյի գավաթի առաջին փուլում Ռիչարդ Իմբերնոնը 1 խաղ անցկացրել է «Սմեդերևոյի» դեմ (0:8), երկրորդ խաղում անդորրացիները նույնպես զիջել են (0: 3) և լքել մրցաշարը: Կրկին եվրագավաթներում Իմբերնոնը հանդես է եկել 2006 թվականի հունիսի 24-ին Ինտերտոտոյի գավաթում սլովենական «Մարիբորի» դեմ խաղում (0:5): Հաջորդ խաղում «Սան Ժուլիան» կրկին պարտվել է (0:5) և դուրս է մնացել գավաթի խաղարկությունից: 2007 թվականին ավարտել է ֆուտբոլիստի կարիերան Էսքալդես-Էնդորգան բնակավայրի «Ատլետիկ» թիմի կազմում:

### Կարիերա հավաքականում
1998 թվականին Անդորրայի ազգային հավաքականի գլխավոր մարզիչ Մանոել Միլուիրը Իմբերնոնին հրավիրել է թիմի ճամբար։ Այն ժամանակ Ռիչարդը 23 տարեկան էր։ 1998 թվականի հունիսի 29-ին նորամուտն է նշել Անդորրայի կազմում Լիտվայի դեմ ընկերական խաղում( 0:4), 54-րդ րոպեին դուրս է եկել խաղադաշտ Իլդեֆոնս Լիմայի փոխարեն: Հաջորդ անգամ ազգային հավաքականում խաղացել է 1999 թվականի մարտի 27-ին՝ Իսլանդիայի դեմ Եվրոպայի 2000 թվականի առաջնության որակավորման փուլում (0:2): Իմբերնոնը խաղի վերջնամասում դուրս է եկել 83-րդ րոպեին Խուստո Ռուիսի փոխարեն, իսկ երկու րոպե անց դեղին քարտ է ստացել:

Ընդհանուր առմամբ հավաքականի կազմում 2 խաղ է անցկացրել:

### Մարզչական կարիերա
Որոշ ժամանակ եղել է «Անդորրա» ակումբի մարզիչ: 2011 թվականի հունիսին եղել է «Անդորրայում» գլխավոր մարզչի պաշտոնի հիմնական հավակնորդներից մեկը: 2011 թվականի դեկտեմբերին լքել է «Անդորրայի» ճամբարը:

2013/14 մրցաշրջանի սկզբում գլխավորել է Անդորրայի «Սանտա Կոլոմա» ակումբը: Թիմի հետ մրցաշրջանի արդյունքներով դարձել է Անդորրայի գավաթի չեմպիոն և կիսաեզրափակչի մասնակից: 2014/15 մրցաշրջանում «Սանտա Կոլոման» իր պատմության մեջ առաջին անգամ անցել է եվրագավաթների հաջորդ փուլին՝ չեմպիոնների լիգայի որակավորման առաջին փուլում օտար դաշտում խփած գոլի շնորհիվ առավելության հասնելով հայկական «Բանանցի» նկատմամբ (1:0 և 2:3): Երկրորդ խաղի 95-րդ րոպեին վճռորոշ գոլը խփել է դարպասապահ Էլոյ Կազալսը: Երկրորդ տուրում թիմը խաղում էր Թել Ավիվի «Մաքքաբիի» դեմ: Երկու խաղերի արդյունքում իսրայելցիները հաղթանակ են տարել (3:0): Անդորրայի սուպերգավաթ 2014-ն ավարտվել է «Սան Ժուլիայից»  պարտությամբ (0:1):

2014/15 մրցաշրջանում «Սանտա Կոլոման» Եվրոպայի ամենաարդյունավետ թիմերից մեկն էր: Առաջնության արդյունքներով թիմը նվաճել է ոսկե մեդալներ: 2015 թվականի մայիսի 10-ին «Սանտա Կոլոման» Անդորրայի գավաթի եզրափակչում մրցել է «Սան Ժուլիայի» դեմ և զիջել է հաշվով (հիմնական ժամանակում՝ 1:1, 11 մետրանոցներով՝ 4: 5):

## Ձեռքբերումներ
### Որպես խաղացող
* Անդորրայի չեմպիոն (1)՝ 1998/99 
* Անդորրայի գավաթակիր (1)՝ 1999

### Որպես մարզիչ
* Անդորրայի չեմպիոն (4)՝ 2013/14, 2014/15, 2015/16, 2016/17, 2017/18 
* Անդորրայի գավաթի եզրափակչի մասնակից (1)՝ 2015
* Անդորրայի սուպերգավաթակիր (1) ։ 2015

## Ֆուտբոլից դուրս
Բացի ֆուտբոլից, Ռիչարդ Իմբիրնոն զբաղվում է դասախոսական գործունեությամբ։ Նա նաև գրել է մի քանի գիրք:

## Ծանոթագրություններ

## Արտաքին հղումներ
* 
* 
* 

Կատեգորիա:Անդորրայի հավաքականի ֆուտբոլիստներ
Կատեգորիա:Անդորրացի ֆուտբոլիստներ